Репрезентацију је као капитен предводио на Европском првенству 2000. Играо је на све три утакмице групне фазе, док у мечу четвртине финала у којој је његов тим поражен од Француске (1:2), није играо. На Светском првенству 2002. опростио се од дреса са државним грбом. У прве две утакмице такмичења по групама против Словеније (3:1) и Парагваја (3:1) уписао се у листу стрелаца, оба пут са беле тачке. У последњој утакмици групне фазе, против Јужне Африке, слектор Камачо је одмарао своје главне играче, међу којима и Јера. У осмини финала је Шпанија била боља од Републике Ирске након извођења једанаестераца. Јеро је тада био успешан реализатор са беле тачке. У четвртфиналу Шпанију је из даљег такмичења избацила Јужне Кореје бољим извођењем пенала. Јеро је и овога пута био прецизан.